paragraph_text: mini|Manhattan Indijanci prodaju otok Manhattan Peteru Minuitu za svega $24. Pleme Manhattan bilo je član konfederacije Wappinger. Neki ih pogrešno drže za Delavarce. Manhattan (Rechgawawanc, Rechgawank), pleme američkih Indijanaca konfederacije Wappinger, porodica Algonquian, koje je u ranom 17. stoljeću naseljavalo sjeverni dio istoimenog otoka i istočnu obalu rijeke Hudson. Glavno naselje (Nappeckamack) im je bilo na mjestu današnjeg grada Yonkers u N.Y. Godine 1626. Nizozemci kupuju otok Manhattan, od Manhattan Indijanaca, no uskoro između 1640. i 1645. Manhattani i ostala Wappinger plemena potućena su u ratovima s Nizozemcima.